{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću za Zakon o prijenosu vlasništva nekretnina na Sindikalni fond nekretnina"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ljiljana Klinger","PRIJEDLOG ZAKONA O PRIJENOSU VLASNIŠTVA NEKRETNINA NA SINDIKALNI FOND NEKRETNINA","Hrvatski pedagoško-književni zbor osnovan je 1871. i otada kontinuirano djeluje. Tijekom 140-godišnjeg postojanja i djelovanja izdavao je pedagoške i književne časopise, pedagošku enciklopediju, djela o obrazovanju i odgoju, pedagoške priručnike i udžbenike, kao i književna djela za mladež. U obliku u kojem danas djeluje osnovan je 1978., a 1998. upisan je u Registar udruga koji vodi Ministarstvo pravosuđa i uprave.\nDom hrvatskih učitelja, odnosno zgradu na Trgu Republike Hrvatske 4 u Zagrebu (kroz prošlost poznat i kao Kazališni trg i Trg maršala Tita) izgradila je strukovna udruga koja je pravni prednik upravo Hrvatskog pedagoško-književnog zbora i čiju ostavštinu Hrvatski pedagoško-književni zbor baštini. Zgrada je nakon Drugog svjetskog rata nacionalizirana i prostori su oduzeti te su u njih smještene različite društvene upravne organizacije.\nMeđutim, čak i u vrijeme komunističkih vlasti, udruga Hrvatski pedagoško-književni zbor (odnosno društvena organizacija) imala je pravo korištenja uredskog prostora u kojem neprekidno djeluje do danas. Radi se o prostoru koji se nalazi u prizemlju lijevo (gledano sa ulaza u zgradu na adresi Trg Republike Hrvatske 4) koji ima ukupnu površinu od cca 185 kvadratnih metara, a sastoji se od tri sobe, kuhinje i dvije kupaonice i  115,00 kvadratnih metara skladista u podrumskom dijelu.\nU ovom trenutku u tijeku je završetak postupka etažiranja zgrade te će navedeni prostor, vjerujemo, biti naveden kao samostalna uporabna cjelina i posebna etaža.\nPosebno je bitno naglasiti da je Hrvatski pedagoško-književni zbor unatrag nekoliko godina u taj prostor uložio više od 50 tisuća eura vlastitih sredstava i da je navedeni uredski prostor najreprezentativniji poslovni prostor u cijeloj zgradi.\nOvim prijedlogom zakona se predlaže nekoliko etaže Doma hrvatskih učitelja, pa tako i cijelu etažu 1., odnosno „sve prostorije nalazeće u prizemlju bez izuzetaka, koji je neodvojivo povezan sa odgovarajućim suvlasničkim dijelom cijele nekretnine koji je jednako velik kao i dijelovi ostalih suvlasnika“ prenijeti u vlasništvo Sindikata hrvatskih učitelja. Međutim, vodeći računa da se opisanim dijelom etaže 1. oduvijek koristi Hrvatski pedagoško-književni zbor, molimo da se taj uredski prostor izostavi iz ovoga Zakona i da ostane u vlasništvu Republike Hrvatske do konačnog uređenja odnosa. \nPri tome je važno napomenuti da Hrvatski pedagoško-književni zbor ispunjava sve pretpostavke za osnivanje osobne služnosti prava uporabe na nekretninama u vlasništvu Republike Hrvatske bez naknade ili darovanje nekretnina u korist organizacija civilnog društva kako je to predviđeno člankom 29. Zakona o upravljanju nekretninama i pokretninama u vlasništvu Republike Hrvatske (NN, 155/23).","Prihvaćen","U tijeku je postupak etažiranja stambeno poslovne zgrade na adresi Trg Republike Hrvatske 4 u Zagrebu te će se sindikatima, nakon što se etažiranje izvrši, u vlasništvo vratiti samo one prostorije u prizemlju zgrade koje stvarno koriste.\nSlijedom navedenog, prizemlje je prebačeno u Prilog 4 Nacrta prijedloga zakona i stupanjem zakona na snagu neće automatski prijeći u vlasništvo Sindikata.\nU slučaju da su ovi navodi točni, postoji mogućnost osnivanja osobne služnosti prava uporabe na nekretninama u vlasništvu Republike Hrvatske bez naknade ili darovanje nekretnina u korist organizacija civilnog društva u skladu s odredbom članka 29. Zakona o upravljanju nekretninama i pokretninama u vlasništvu Republike Hrvatske ako budu zadovoljeni svi preduvjeti predviđeni navedenim Zakonom."]
[2,"Mia Kos","PRIJEDLOG ZAKONA O PRIJENOSU VLASNIŠTVA NEKRETNINA NA SINDIKALNI FOND NEKRETNINA","Izgovori kako država nije sposobna urediti vlasništvo su apsurdni, a obrazloženje kako su zakonske odredbe \"zamišljene kao privremene\" dovodi do pravne nesigurnosti te nije jasno kako to netko može u ime države predlagati (osim što ta osoba očito pogoduje sindikatima)","Primljeno na znanje","Primljeno na znanje."]
[3,"GRGA KOSTELAC","PRIJEDLOG ZAKONA O PRIJENOSU VLASNIŠTVA NEKRETNINA NA SINDIKALNI FOND NEKRETNINA","Iz teksta kojim se obrazlaže prijedlog zakona očito se radi o nekretninama (cit. \"lokacijama u centrima gradova ili vilama na vrhunskim lokacijama\") koje su oduzete prijašnjim vlasnicima u periodu nakon drugog svj. rata (koji su ubijeni u tom ratu ili u poslijeratnom razdoblju kao klasni neprijatelji ili su se morali odreći državljanstva prije deportacije) te kao takve mogu biti jedino vlasništvo Republike Hrvatske  koja je dužna urediti vlasništvo. Izgovori kako država nije sposobna urediti vlasništvo su apsurdni, a obrazloženje kako su zakonske odredbe \"zamišljene kao privremene\" dovodi do pravne nesigurnosti te nije jasno kako to netko može u ime države predlagati (i pogoduje sindikatima).","Primljeno na znanje","Velika većina nekretnina koje su predmet ovoga Zakona, su izgrađene u vrijeme SFRJ ili su  prije osnutka SFRJ služile kao zgrade javne namjene na nevladine organizacije."]